Alavetz Amalia Ivanovna, shordada peth hèt de non auer pogut prononciar ua soleta paraula ena convèrsa anteriora, e tanben en veir qu’arrés li prestaue atencion, decidic riscar-se de nauèth e, encara que dominada de cèrta inquietud, li hec a Caterina Ivanovna era sabenta observacion de qué li calerie prestar ua atencion plan especiau ara ròba interiora des alumnes (die Wasche) e de contractar ua hemna entà que se n’encuedèsse exclusiauments d’aquerò (die Dame), e, en fin, que serie ua mesura prudenta susvelhar as gojates, de sòrta que non podessen liéger novèles pes nets.